《满江红 其二》
宋代·葛郯

卷尽珠帘，楚天迥、阑干几曲。最好是、瑶台归路，月翻银屋。

深院数枰风入座，高楼一喷云横玉。看橘林、霜浅未全黄，犹悬绿。

悠然意，渊明菊。真如指，国师竹。者是非识破，都无荣辱。

不管浮生如蝶梦，从教万事添蛇足。坐西昆、一笑八千秋，蟠桃熟。

作者简介：郯字谦问，归安（今浙江省吴兴县）人。葛立方之子。绍兴二十四年（1154）进士。乾首七年（1171），常州通判。守临川，淳熙八年（1181）卒。有信斋词一卷。